Bel á dzogó á sí, Nébo a búgi: bivəgələ byábán, míḿbəgə ású tsíd ai biyə́m. É byə́m mī ḿbə́ bə́dege á yób étēde, ḿbyá bí ńtɔ̄á yǎ ádǐd mim̀bəgə̌ yā bīyə́m byávɔd bəgə, 2byâkə byâməgə ai áku ai byá étām. Byá sə́ kig dzǎm kálā mim̀bəgə myábán, bíbēn bí kələ á məkaban. 3Vógólán, ǎ ndá Yākɔb, mína məbuga mə́sə̄ yā ndá Īsraɛ̂l, mínā yā mə̄ ngánɔŋ ǹdzǔg ai mínā a tádigi âbǔm nyīá wāān, mínā yā mə̄ ngábə́dē á yób mǐ ngə́lə tə byáli. 4Myǎyi yombo, maa mə́ tɔ̄á və ná, myǎyi kwí nyúg, və mə mə bəgə́ mínā, mǎ mə̄ ngátyé, mǎ fə mǎyi bəgə, mayi dzíbi, ma mayi kode. 5Zá myǎyi ma fulan ai nyé, nə́ a ńtɔ̄á anə́ mā ? Zá myāyi ma vəg ai nyé, bíā nyé bi ńtɔ̄á ábīm ? 6Amalá ai ébá bándáman mɔní mvɔ̄d wābán, ébá bávəg sílíba á ńlod, á bákə sílī ńlwí nə́ á kom bɔ́ zāmbá, bə́ ngalában á sí, bə́ lūūgū nyé ! 7Ḿbɔ̄ bábəgə nyé étūl anə́ m̀bəgə, bə́ kə́ tə́lē é vōm wōē a ńtə́lə̄ hálā təge dzǎm fóŋan ai émēn. Mod a yónō nyé á mís, təge yalan, ngə́ ákodě nyé éndə̄gə́lə́ dzīē. 8Tsogân dɔ́, mí dúgan vəlě mīńnə̄m myáán, ǎ mína miǹtótóg mí bod, bindígān dɔ́ á ńnə̄m étēde. Dúgán tsog é mam mə́ ósu, émá yā ókōbá; ńdɔ̄ hḿ mǎ mə̄ nə́ Zambá, təge ai m̀fə́. Zambá, é dzóm é nə́ fulan ai ma, təge ai dzɔ́. 10Á mə̄tádí mə́bēn ńgɔ mǎmana tɔ́ŋ məmaná, ókōbá édí lázu bɔɔban. Ma nâ: "Éndāma ńdɔ̄ lə́ nə́, ǹtsogán wáma və ó yénege." 11Malóe ebibigan ónɔ̌n yā ńtōlē dzób, mod yǎ miǹnam oyǎb, ényɔ́ yǎ ébui fəg dzáma, é fəg mə ngávə́g mínā, nə́ mayi dzɔ kpân. 12Vógólán ma, mína miǹnə́m álɛdə́, mínā yā myātúb akodé,